CELEX: 32008D0077
Language: bg
Date: 2008-01-25 00:00:00
Title: 2008/77/ЕО: Решение на Комисията от 25 януари 2008 година за одобряване на плановете за 2008 г. за ликвидиране на болестта класическа чума по свинете при диви свине и за спешна ваксинация на тези свине срещу тази болест в България (нотифицирано под номер C(2008) 270)

26.1.2008   
            
            
               BG
            
            
               Официален вестник на Европейския съюз
            
            
               L 23/28
            
         
      РЕШЕНИЕ НА КОМИСИЯТА
   
   от 25 януари 2008 година
   за одобряване на плановете за 2008 г. за ликвидиране на болестта класическа чума по свинете при диви свине и за спешна ваксинация на тези свине срещу тази болест в България
   (нотифицирано под номер C(2008) 270)
   (само текстът на български език е автентичен)
   (2008/77/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1, втора алинея и член 20, параграф 2, четвърта алинея от нея,
   като има предвид, че:
   
               (1)
            
            
               Директива 2001/89/ЕО въвежда минимални мерки на Общността за борба с класическата чума по свинете. Тези мерки включват разпоредба, според която при потвърждаване на първичен случай на класическа чума по свинете при диви свине държавите-членки следва да представят на Комисията план за мерките за ликвидиране на болестта. Посочената директива съдържа също разпоредби относно спешната ваксинация на диви свине.
            
         
               (2)
            
            
               Болестта класическа чума по свинете е налице у диви свине в България.
            
         
               (3)
            
            
               България въведе програма за изследване и контрол на класическата чума по свинете на цялата територия на държавата-членка. Посочената програма продължава да е в действие.
            
         
               (4)
            
            
               Решение 2006/800/ЕО на Комисията от 23 ноември 2006 г. за одобряване на плановете за ликвидиране на класическа чума по свинете при диви прасета и относно спешната им ваксинация срещу тази болест в България (2) бе прието като една от редица мерки за борба с класическата чума по свинете. Решение 2006/800/ЕО се прилага до 31 декември 2007 г.
            
         
               (5)
            
            
               На 15 октомври 2007 г. България представи на Комисията за одобрение план за 2008 г. за ликвидиране на болестта класическа чума по свинете при диви свине, както и план за спешната им ваксинация на цялата територия на държавата-членка.
            
         
               (6)
            
            
               Посочените планове, представени от България, бяха разгледани от Комисията, която прецени, че те са в съответствие с Директива 2001/89/ЕО. Следователно плановете следва да бъдат одобрени.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   План за ликвидиране на болестта класическа чума по свинете при диви свине
   Планът, представен от България на Комисията на 15 октомври 2007 г., за ликвидиране на болестта класическа чума по свинете при диви свине в зоните, определени в точка 1 от приложението, се одобрява.
   Член 2
   План за спешна ваксинация на диви свине срещу болестта класическа чума по свинете
   Планът, представен от България на Комисията на 15 октомври 2007 г., за спешна ваксинация на диви свине срещу болестта класическа чума по свинете в зоната, определена в точка 2 от приложението, се одобрява.
   Член 3
   Спазване
   България взема необходимите мерки, за да се съобрази с настоящото решение, и публикува посочените мерки. Тя незабавно информира Комисията за това.
   Член 4
   Прилагане
   Настоящото решение се прилага от 1 януари 2008 г. до 31 декември 2008 г.
   Член 5
   Адресати
   Адресат на настоящото решение е Република България.
   
      Съставено в Брюксел на 25 януари 2008 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 316, 1.12.2001 г., стр. 5. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (2)  ОВ L 325, 24.11.2006 г., стр. 35. Решение, изменено с Решение 2007/624/ЕО (ОВ L 253, 28.9.2007 г., стр. 43).
   
      ПРИЛОЖЕНИЕ
      
                  1.
               
               
                  Зони, в които се прилага планът за ликвидиране на болестта класическа чума по свинете при диви свине:
                  Цялата територия на България.
               
            
                  2.
               
               
                  Зони, в които се прилага планът за спешна ваксинация на диви свине срещу болестта класическа чума по свинете:
                  Цялата територия на България.